
	–	so zreteľom na rozsudky Súdneho dvora Európskej únie zo 16. februára 2022 vo veciach C-156/21 Maďarsko/Parlament a Rada a C-157/21 Poľsko/Parlament a Rada1a, ktorými sa potvrdzuje zákonnosť nariadenia o podmienenosti,
1a ECLI:EU:C:2022:97 a ECLI:EU:C:2022:98.

	–	so zreteľom na prebiehajúce vyšetrovanie, ktoré začala Európska prokuratúra v júli 2025 v súvislosti s údajným zneužitím finančných prostriedkov Únie bývalou skupinou Európskeho parlamentu Identita a demokracia,

	2a.	vyjadruje poľutovanie nad tým, že nie všetky členské štáty sa zúčastňujú na činnosti Európskej prokuratúry, čo vytvára medzery v presadzovaní práva, ktoré znižujú schopnosť EÚ chrániť svoje finančné záujmy na jednotnom základe; konštatuje, že Európska prokuratúra vydala v roku 2024 značný počet európskych vyšetrovacích príkazov a žiadostí o vzájomnú právnu pomoc zahŕňajúcich nezúčastnené členské štáty, čím vzniká dodatočná procesná záťaž a hrozí strata dôkazov; opakuje výzvu všetkým zostávajúcim nezúčastneným členským štátom, aby sa k Európskej prokuratúre bezodkladne pripojili;


Or. <Original>{EN}en</Original>
</Amend>
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>53</NumAm>
Pozmeňujúci návrh		<NumAm>53</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}v mene skupiny Verts/ALE</AuNomDe>
</By></RepeatBlock-By>
<TitreType>Správa</TitreType>	A10-0080/2026
<Rapporteur>Julien Sanchez</Rapporteur>
<Titre>Ochrana finančných záujmov Európskej únie – boj proti podvodom – výročná správa za rok 2024</Titre>
<DocRef>(2025/2238(INI))</DocRef>
<DocAmend>Návrh uznesenia</DocAmend>
<Article>Odsek 3</Article>
	

	Návrh uznesenia
	Pozmeňujúci návrh

	3.	zdôrazňuje, že právny štát je základným kameňom EÚ a je nevyhnutný na ochranu finančných záujmov EÚ vo všetkých členských štátoch; zdôrazňuje, že mechanizmus podmienenosti právnym štátom sa musí uplatňovať v prípadoch, keď porušenia priamo ovplyvňujú rozpočet EÚ; zdôrazňuje, že rozhodnutia na ochranu finančných záujmov EÚ musia vychádzať z technických a právnych zistení; vyzýva Komisiu, aby zabezpečila konzistentné a primerané využívanie mechanizmu a zároveň rešpektovala primárnu zodpovednosť členských štátov za dodržiavanie zásad právneho štátu a zabezpečenie ucelenosti medzi nástrojmi EÚ;
	3.	zdôrazňuje, že právny štát je základným kameňom EÚ a je nevyhnutný na ochranu finančných záujmov EÚ vo všetkých členských štátoch; zdôrazňuje, že mechanizmus podmienenosti právnym štátom sa musí uplatňovať v prípadoch, keď porušenia nezávislosti súdnictva, kapacity prokuratúry, zodpovednosti alebo transparentnosti ovplyvňujú správne finančné riadenie rozpočtu EÚ alebo existuje riziko, že ho ovplyvnia, v súlade s ustálenou judikatúrou Súdneho dvora EÚ; zdôrazňuje, že rozhodnutia na ochranu finančných záujmov EÚ musia vychádzať z technických a právnych zistení; vyzýva Komisiu, aby zabezpečila konzistentné a primerané využívanie mechanizmu a zároveň rešpektovala primárnu zodpovednosť členských štátov za dodržiavanie zásad právneho štátu a zabezpečenie ucelenosti medzi nástrojmi EÚ;

	3a.	s vážnym znepokojením berie na vedomie pokračujúce zhoršovanie situácie v oblasti právneho štátu v niektorých členských štátoch, najmä v Maďarsku, kde sa opakovane zistili systémové riziká pre finančné záujmy Únie, a to aj zo strany Európskeho dvora audítorov, úradu OLAF a Európskej prokuratúry; pripomína, že v decembri 2022 Rada pozastavila 6,3 miliardy EUR z fondov politiky súdržnosti pre Maďarsko podľa nariadenia o podmienenosti a že značné sumy zostávajú zmrazené z dôvodu nevyriešených obáv týkajúcich sa verejného obstarávania a protikorupčných rámcov; zdôrazňuje, že tieto zistenia nie sú politické, ale sú založené na objektívnych, zdokumentovaných a opakovane overených dôkazoch; opakuje, že podmienenosť právnym štátom nie je politický nástroj, ale záruka pre rozpočet Únie, ktorá sa má dôsledne uplatňovať vždy, keď sa riziká naplnia;

	25a.	uznáva zásadnú úlohu, ktorú zohrávajú organizácie občianskej spoločnosti, mimovládne organizácie a odborové zväzy pri monitorovaní využívania finančných prostriedkov Únie, nahlasovaní podozrení z podvodu, podpore oznamovateľov a poskytovaní nezávislej kontroly, ktorá dopĺňa prácu orgánov EÚ pre boj proti podvodom; odmieta akékoľvek pokusy o zneužívanie obáv v súvislosti s využívaním finančných prostriedkov Únie mimovládnymi organizáciami na odôvodnenie všeobecného obmedzovania občianskej spoločnosti; pripomína, že neprimerané obmedzovanie organizácií občianskej spoločnosti je samo osebe varovným signálom zhoršovania situácie v oblasti právneho štátu;

	43a.	zdôrazňuje, že dezinformačné kampane založené na umelej inteligencii zamerané na inštitúcie EÚ vrátane koordinovaného obsahu určeného na oslabenie dôvery v orgány pre boj proti podvodom, rozpočet Únie a právny štát predstavujú priame riziko pre finančné záujmy Únie tým, že narúšajú podporu verejnosti pre ochranné mechanizmy a poskytujú krytie pre podvodné praktiky; vyzýva Komisiu, aby v spolupráci s úradom OLAF, Európskou prokuratúrou a Europolom vyvinula celoúniovú kapacitu na odhaľovanie a dokumentovanie dezinformačných kampaní založených na umelej inteligencii, ktoré sa zameriavajú na finančnú správu Únie, a boj proti nim;

	53.	pripomína, že mechanizmus rozpočtovej podmienenosti stanovený v nariadení o podmienenosti je právne upravený nástroj na predchádzanie rizikám pre rozpočet EÚ; konštatuje však, že jeho uplatňovanie môže byť odôvodnené len vtedy, ak existuje priama, skutočná a preukázaná súvislosť medzi zistenými zlyhaniami a poškodením finančných záujmov EÚ; vyjadruje znepokojenie nad tým, že akékoľvek rozšírenie jeho rozsahu pôsobnosti nad rámec tohto rozpočtového účelu by bolo v rozpore s duchom zmlúv a so zásadou proporcionality; pripomína, že legitímnosť tohto mechanizmu je založená na striktne objektívnom uplatňovaní bez akýchkoľvek politických úvah a pri rešpektovaní rovnakého zaobchádzania s členskými štátmi; konštatuje, že jeho vykonávanie je z praktického i prevádzkového hľadiska výzvou, čo zdôraznil EDA vo svojej osobitnej správe č. 03/2024 o právnom štáte v EÚ; vyzýva Komisiu, aby tento mechanizmus uplatňovala konzistentne a transparentne na základe objektívnych dôkazov;
	53.	pripomína, že mechanizmus rozpočtovej podmienenosti stanovený v nariadení o podmienenosti je právne upravený nástroj na predchádzanie rizikám pre rozpočet EÚ; pripomína, že nariadenie o podmienenosti je rozpočtovou zárukou určenou na ochranu rozpočtu Únie v prípadoch, keď porušenia zásad právneho štátu ovplyvňujú správne finančné riadenie finančných záujmov Únie alebo existuje závažné riziko takéhoto ovplyvňovania; pripomína, že Súdny dvor EÚ vo veciach C-156/21 a C-157/21 potvrdil zákonnosť nariadenia o podmienenosti a široký rozsah jeho uplatňovania pri ochrane rozpočtu Únie pred porušeniami zásad právneho štátu; pripomína, že legitímnosť tohto mechanizmu je založená na objektívnom uplatňovaní bez dvojakých štandardov; zdôrazňuje, že systémové nedostatky v nezávislosti súdnictva, protikorupčných rámcoch a kapacite prokuratúry môžu predstavovať takéto riziko ešte pred tým, ako sa priama, konkrétna strata vyčísli; vyzýva Komisiu, aby včas a dôsledne uplatňovala nariadenie o podmienenosti vždy, keď sa podmienky tejto normy naplnia, a aby každoročne podávala Parlamentu správu o svojom posúdení rizík v oblasti právneho štátu pre rozpočet Únie v každom členskom štáte;

	54.	trvá na tom, že integrita a dobré meno inštitúcií, orgánov, úradov a agentúr EÚ sú základným prvkom dôvery občanov; domnieva sa, že zodpovednosť pri využívaní rozpočtových zdrojov EÚ má zásadný význam pre demokratickú legitímnosť a že požiadavky týkajúce sa transparentnosti a ochrany finančných záujmov EÚ sa musia uplatňovať rovnako na každého príjemcu a bez výnimky v rámci každej inštitúcie EÚ vrátane Parlamentu, aby sa zaručilo správne finančné riadenie a účinné kontroly verejných finančných prostriedkov;
	54.	pripomína, že povinnosť chrániť finančné záujmy Únie sa rovnako vzťahuje na všetkých prijímateľov finančných prostriedkov Únie vrátane politických skupín pôsobiacich v Európskom parlamente; konštatuje, že vyšetrovania a opatrenia na vymáhanie týkajúce sa podozrení zo zneužitia finančných prostriedkov Únie bývalou skupinou Identita a demokracia sú dôkazom toho, aké dôležité sú spoľahlivé vnútorné kontroly, účinné overovania ex post a mechanizmy rýchleho vymáhania v rámci administratívy Parlamentu; vyzýva administratívu Parlamentu, aby bezodkladne dokončila všetky neukončené postupy vymáhania a postúpila všetky dôkazy o výdavkoch vykazujúcich nezrovnalosti úradu OLAF a Európskej prokuratúre; zdôrazňuje, že dôveryhodnosť štruktúry EÚ na boj proti podvodom závisí od jej dôsledného uplatňovania na všetkých prijímateľov vrátane prijímateľov v samotnom Parlamente;

	54a.	konštatuje, že administratíva Parlamentu zistila, že bývalá skupina Identita a demokracia počas volebného obdobia 2019 – 2024 neoprávnene vynaložila najmenej 4 333 635,78 EUR z rozpočtovej položky 400 a že Európska prokuratúra začala v júli 2025 vyšetrovanie údajného zneužitia finančných prostriedkov Únie touto skupinou; zdôrazňuje, že v záujme dôveryhodnosti štruktúry Únie na boj proti podvodom je potrebné dôsledné uplatňovanie opatrení transparentnosti, zodpovednosti a vymáhania na všetkých prijímateľov bez výnimky; vyzýva administratívu Parlamentu, aby súbežne s vyšetrovaním trestného činu Európskou prokuratúrou prijala predbežné administratívne ochranné opatrenia týkajúce sa finančných záujmov Únie; domnieva sa, že rozpustenie skupiny Identita a demokracia v roku 2024 a z neho vyplývajúce finančné konania ukázali, že súčasný rámec nepostačuje na zabezpečenie včasného odhaľovania, nahlasovania a vymáhania; vyzýva Predsedníctvo Parlamentu, aby urýchlene preskúmalo a posilnilo rámec vnútornej finančnej kontroly, ktorý sa vzťahuje na politické skupiny v Európskom parlamente;

